*Nymphicus hollandicus* iuvenis

---

**Animalia** — Chordata

Classis : Aves   
Ordo : Psittaciformes   
Familia : Psittacidae   
Subfamilia : Cacatuinae   
Genus : *Nymphicus* genus\_authority = Wagler, 1832   
Species : ***N. hollandicus***   
*Nymphicus hollandicus*   
Kerr, 1792  
Conservationis status

LC  
  
  
Vigens (IUCN 3.1)
Territorium

Distributio geographica *Nymphici hollandici*.

***Nymphicus hollandicus*** est psittacus cristatus mediocri mensura in Australia endemicus et ample in captivitate retentus; sola species est generis *Nymphicus.*

Notus etiam est nomine ***Callipsittacus***, a verbis Graecis καλός *kalós* atque ψίττακος 'venustus psittacus'.

Proprietates
------------

*N. hollandici* ab Alfredo Edmundo Brehm picti (1927).
*N. hollandici* domestici: mas (laeva) et femina (dextra).
*Nymphicus* est psittacus fere 30–33 centimetra longus atque circa 90–95 grammata ponderis. 

Corpus plerumque cinereum est, sed capitis colores nonnullarumque pinnarum praesertim pro sexu differunt: Maribus sunt albae pinnae subalares, flava pars capitis antica, helva crista atque aurantiae genae; feminis autem languidiores colores sunt, sed etiam flavae maculae lineaeque in cauda.

Pulli in toto feminis similes sunt; tamen, si mares, 6–9 menses nati mutant, pinnas discerni possunt.

Tamen colores *N. hollandicorum*, qui in captivitate retinentur, plurimi variique sunt: nam videmus albinos, subalbos, gilvos, maculosos, et alios.

Aetas eorum 12–20 annos circiter attingit; longaevissimus obiit 35 annos natus.

Habitatio
---------

*N. hollandicus* mas in horto zoologico.
*Nymphici* solent in exiguos greges congregare et arida ac infrugifera loca Australiae mediae septentrionalisque habitant, dummodo ne aquae deficiant.

Greges in Portum Divitem invecti sunt. Praeterea ubique in captivitate retinetur.

Habitus
-------

Pulli circa 20 dies nati.
### Diaeta

Ex frumentis et leguminibus plerumque *Nymphici* vivunt, nec non fructibus, holeribus herbisque pro copia. Domestici illi pinguescere solent propter diaetam nimis opulentam nisi exercere volatu possunt.

### Procreatio

Ova *Nymphici hollandici.*
Obsequio facto, mas et femina non iam dividentur; amplexus breves et plurimi sunt. Nidum faciunt in cavis arborum, tempore anni humido praeterito; illic feminae ponunt 5–7 albida ova, quae incubantur 18–20 dies alternis vicibus ab ambobus parentibus. Iuvenes relinquunt nidum 7–8 hebdomadas nati; sexualiter maturescunt post annum unum.

### Cantus et crista

*N. hollandici* alacriter canunt et pipiant, in primis mares quando feminas sectantur. Aliquotiens *Nymphici* domestici mandant memoriae modulationes canorae nec non verba, quamvis hoc rarum sit.

Ad hoc crista utuntur ad sensus exprimendos: eam erigunt si terrentur moventurve; oblique eam ponunt quandocumque remittuntur; eam flectunt contra caput quando irascuntur vel parant se ad defendendum.

Fontes
------

* De *Callipsittaco* apud aaeweb.net (Associazione Animali Esotici). **(Italiane)**
* genomics.senescence.info – *Nymphicus hollandicus*. **(Anglice)**
* De *N. hollandico* apud eol.org. **(Anglice)**
* www.cockatiel.com – Situs interretialis de alendis *N. hollandicis*. **(Anglice)**

Nexus externi
-------------


|  |  |
| --- | --- |
|  | **Vicimedia Communia** plura habent quae ad ***Nymphicum hollandicum*** spectant. |

* Tabula colorum *N. hollandicorum*. **(Italiane)**
* **(Theodisce)**

Notae
-----

1. ↑  IUCN Index Ruber ─ *Nymphicus hollandicus* (mense Octobri 2013)
2. ↑  "Maximum longevity: 35 years (captivity)" apud genomics.senescence.info.
3. ↑  IUCN Red List – *Nymphicus hollandicus* – Geographic Range.
4. ↑  Ex omnibus semina *Helianthi annui* maxime alere videntur; ob immoderationem occurrere possunt hepatis damna.